b'\n_START_ARTICLE_\nSvetle\xc4\x8di klavir\n_START_PARAGRAPH_\nSvetle\xc4\x8di klavir (francosko clavier \xc3\xa0 lumi\xc3\xa8res) je instrument, ki vsakega izmed 12 tonov oktave osvetli s svojo barvo. Instrument ob praizvedbi skladbe (Moskva, 1911) \xc5\xa1e ni bil do konca izdelan (njegov avtor je bil Skrjabinov prijatelj Alexander Moser). Ob krstni izvedbi leta 1916 v New Yorku pa je tak instrument izdelal Angle\xc5\xbe Wallace Rimington in ga imenoval\xc2\xa0\xc2\xbbbarvne orgle\xc2\xab. Mnogi glasbeniki imajo ob zvenu dolo\xc4\x8denega tona vzporedno barvno predstavo. Tej reminiscenci pravimo sinestetska predstava, ki je subjektivno do\xc5\xbeivetje.'